മത്സ്യബന്ധന വള്ളം തിരമാലയടിച്ച് തകര്ന്നു ചെന്ത്രാപ്പിന്നി: മത്സ്യ ബന്ധനത്തിനിറക്കിയ വള്ളം തിരമാലയടിച്ച് തകര്ന്നു. ചാമക്കാല സ്വദേശി കോവില് തെക്കേ വളപ്പില് ശിവദാസന്റെ ഉടമസ്ഥതയിലുള്ള കൃഷ്ണദീപം വള്ളമാണ് ഇന്നലെ രാവിലെ ആറരയോടെ തകര്ന്നത്. ചാമക്കാല ബീച്ചില് നിന്നും മത്സ്യ മൂന്നു തൊഴിലാളികളുമായി മത്സ്യ ബന്ധനത്തിനിറങ്ങിയ വള്ളം കരയില് നിന്നും 100 മീറ്റര് അകലെ വച്ചാണ് ശക്തമായ തിരമാലയിടിച്ച് തകര്ന്നത്. മറ്റു വള്ളത്തിലെ തൊഴിലാളികള് ചേര്ന്ന് അപകടത്തില്പ്പെട്ടവരെ കരയ്ക്കെത്തിച്ചു. അപകടത്തില് ആര്ക്കും പരിക്കില്ല. വള്ളത്തിലെ എഞ്ചിനും നാശനഷ്ടമുണ്ടായിട്ടുണ്ട്. ഏകദേശം രണ്ടുലക്ഷം രൂപയുടെ നഷ്ടമുണ്ടായതായി ഉടമ കോവില് തെക്കേ വളപ്പില് ശിവദാസന് പറഞ്ഞു. ഏതാനും ആഴ്ചകള്ക്കു മുന്പ് തീരദേശ മേഖലയിലെ വിവിധ കടവുകളില് മത്സ്യബന്ധന വള്ളം തകര്ന്ന് അപകടങ്ങള് സംഭവിച്ചിരുന്നു.